02019R2013 — FI — 01.05.2021 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION DELEGOITU ASETUS (EU) 2019/2013, annettu 11 päivänä maaliskuuta 2019, Euroopan parlamentin ja neuvoston asetuksen (EU) 2017/1369 täydentämisestä elektronisten näyttöjen energiamerkintöjen osalta ja komission delegoidun asetuksen (EU) N:o 1062/2010 kumoamisesta (ETA:n kannalta merkityksellinen teksti) (EUVL L 315 5.12.2019, s. 1)

Muutettu:





Oikaistu:









▼B

KOMISSION DELEGOITU ASETUS (EU) 2019/2013,

annettu 11 päivänä maaliskuuta 2019,

Euroopan parlamentin ja neuvoston asetuksen (EU) 2017/1369 täydentämisestä elektronisten näyttöjen energiamerkintöjen osalta ja komission delegoidun asetuksen (EU) N:o 1062/2010 kumoamisesta

(ETA:n kannalta merkityksellinen teksti)







1 artikla

Kohde ja soveltamisala

1. Tällä asetuksella vahvistetaan tuotemerkintöjä ja täydentävien tuotetietojen antamista koskevat vaatimukset elektronisille näytöille, mukaan lukien televisiot, monitorit ja digitaaliset ilmoitusnäytöt.

2. Tätä asetusta ei sovelleta a) elektronisiin näyttöihin, joiden näyttöruudun pinta-ala on enintään 100 neliösenttimetriä; b) projektoreihin; c) all-in-one-videoneuvottelujärjestelmiin; d) lääketieteellisiin näyttöihin; e) virtuaalilaseihin ja -kypäriin; f) näyttöihin, jotka on integroitu tai integroidaan Euroopan parlamentin ja neuvoston direktiivin 2012/19/EU ( 1 ) 2 artiklan 3 kohdan a alakohdassa ja 4 kohdassa lueteltuihin tuotteisiin; ▼M1 g) elektronisiin näyttöihin, jotka ovat direktiivin 2009/125/EY 2 artiklan 2 alakohdassa määriteltyjä komponentteja tai osakokoonpanoja; ▼B h) lähetystoimintastandardin näyttöihin; i) turvanäyttöihin; j) digitaalisiin vuorovaikutteisiin valkotauluihin; k) digitaalisiin valokuvakehyksiin; l) digitaalisiin ilmoitusnäyttöihin, jotka täyttävät jonkin seuraavista ominaisuuksista: 1) se on suunniteltu ja rakennettu käytettäväksi näyttömoduulina, joka on integroitu suuremman näyttöruudun pinta-alaan osittaisena kuvapinta-alana ja jota ei ole tarkoitettu käytettäväksi itsenäisenä näyttölaitteena; 2) se on toimitettu itsenäisenä laitteena pysyvästi ulkotiloissa käytettäväksi tarkoitetussa kuoressa; 3) se on toimitettu itsenäisenä laitteena kuoressa, jonka näyttöruudun pinta-ala on alle 30 dm2 tai yli 130 dm2; 4) näytön pikselitiheys on alle 230 pikseliä/cm2 tai yli 3 025 pikseliä/cm2; 5) valkoisen luminanssin huippuarvo vakiotason dynamiikka-alueen (SDR) toimintatilassa on vähintään 1 000 cd/m2; 6) siinä ei ole videosignaalin syöttöliitäntää tai näytönohjausyksikköä, joka mahdollistaa vakioidun dynaamisen videosignaalin testisekvenssin asianmukaisen näyttämisen tehontarpeen mittaamista varten; m) tilanäyttöihin; n) ohjauspaneeleihin.

2 artikla

Määritelmät

Tässä asetuksessa tarkoitetaan:

1) ’elektronisella näytöllä’ näyttöruutua ja siihen liittyvää elektroniikkaa, ja sen päätoimintona on näyttää kuvatietoa kiinteästi kytketyistä tai langattomista lähteistä;

2) ’televisiolla’ elektronista näyttöä, joka on suunniteltu pääasiassa audiovisuaalisten signaalien esittämiseen ja vastaanottamiseen ja jossa on elektroninen näyttö ja yksi tai useampi viritin/vastaanotin;

3) ’virittimellä/vastaanottimella’ elektronista piiriä, joka havaitsee televisiolähetyssignaalin, kuten maanpäällisten digitaalilähetysten tai satelliittilähetysten signaalin, muttei internetin täsmälähetyksiä, ja joka helpottaa yksittäisen televisiokanavan valitsemista lähetyskanavien ryhmästä;

4) ’monitorilla’, ’tietokonemonitorilla’ tai ’tietokonenäytöllä’ elektronista näyttöä, joka on tarkoitettu yhden henkilön katseltavaksi läheltä, kuten työpisteympäristössä;

5) ’digitaalisella valokuvakehyksellä’ elektronista näyttöä, joka näyttää yksinomaan liikkumatonta kuvatietoa;

6) ’projektorilla’ optista laitetta, joka käsittelee missä tahansa muodossa olevaa analogista tai digitaalista videokuvatietoa valonlähteen mukauttamiseksi ja tuloksena olevan kuvan heijastamiseksi muualla olevalle pinnalle;

7) ’tilanäytöllä’ näyttöä, jota käytetään esittämään yksinkertaista mutta muuttuvaa tietoa kuten valitun kanavan, ajan tai tehonkulutuksen. Yksinkertaista valoindikaattoria ei pidetä tilanäyttönä;

8) ’ohjauspaneelilla’ elektronista näyttöä, jonka päätoimintona on tuotteen toimintotilaan ja toimintojen ohjaukseen liittyvien kuvien esittäminen; käyttäjän vuorovaikutus tuotteen toimintojen ohjaamiseksi voidaan toteuttaa kosketuksella tai muilla keinoin. Se voi olla integroituna tuotteisiin tai nimenomaisesti suunniteltu ja markkinoitu käytettäväksi yksinomaan tietyn tuotteen kanssa.

9) ’all-in-one-videoneuvottelujärjestelmällä’ videoneuvottelua ja yhteistyötä varten suunniteltua järjestelmää, joka on integroitu yhteen kuoreen ja jossa on kaikki seuraavat ominaisuudet: a) siinä on valmistajan tehdasasetuksena tuki erityiselle videoneuvotteluprotokollalle ITU-T H.323 tai IETF SIP; b) siinä on yksi tai useampi kamera, näyttö ja käsittelyvalmiudet kaksisuuntaiseen tosiaikaiseen kuvaan, mukaan lukien pakettihävikkien vikasietoisuus; c) siinä ovat kaiutin ja äänenkäsittelyvalmiudet kaksisuuntaiseen tosiaikaiseen handsfree-ääniyhteyteen, mukaan lukien kaiun kumoaminen; d) siinä on salaustoiminto; e) HiNA;

▼M1

10) ’HiNAlla’ suurta verkon saatavuutta, sellaisena kuin se on määriteltynä komission asetuksen (EY) N:o 1275/2008 ( 2 ) 2 artiklassa;

▼B

11) ’lähetystoimintastandardin näytöllä’ elektronista näyttöä, joka on suunniteltu ja jota markkinoidaan lähetystoiminnan harjoittajien ja videotuotantoyritysten ammattikäyttöön videosisällön luomista varten. Siinä on oltava kaikki seuraavat ominaisuudet: a) siinä on värikalibrointitoiminto; b) siinä on tulosignaalin analysointitoiminto monitorointia ja virheiden havaitsemista varten, kuten aaltomuotomonitori/vektoriskooppi, RGB cut off -toiminto, toiminto videosignaalin tilan tarkistamiseksi senhetkisessä pikseliresoluutiossa, juovalomittelun monitorointi ja screen marker -toiminto; c) siinä on SDI- (Serial Digital Interface) tai VoIP- (Video over IP) -signaalimahdollisuus integroituna tuotteeseen; d) sitä ei ole tarkoitettu käytettäväksi julkisilla paikoilla.

12) ’digitaalisella vuorovaikutteisella valkotaululla’ elektronista näyttöä, joka mahdollistaa käyttäjän suoran vuorovaikutuksen näytetyn kuvan kanssa. Digitaalinen vuorovaikutteinen valkotaulu on suunniteltu ensisijaisesti esityksiä, oppitunteja tai etäyhteistyötä varten, mukaan lukien audio- ja videosignaalien lähettäminen. Siinä on oltava kaikki seuraavat ominaisuudet: a) se on suunniteltu ensisijaisesti asennettavaksi riippumaan tai lattiatelineeseen, asetettavaksi hyllylle tai työpöydälle tai kiinnitettäväksi fyysiseen rakennelmaan yleisön katsottavaksi; b) sen käyttö edellyttää tietokoneohjelmistoa, jossa on erityistoimintoja sisällön ja interaktiivisuuden hallinnoimiseksi; c) se on integroitu tietokoneeseen tai suunniteltu nimenomaisesti käytettäväksi tietokoneen kanssa b alakohdassa tarkoitetun ohjelmiston käyttämiseksi; d) sen näytön pinta-ala on yli 40 neliödesimetriä; e) sen käyttäjän vuorovaikutus tapahtuu sormella tai kynällä koskien tai muilla keinoin, kuten kättä, eleitä tai puhetta käyttämällä.

13) ’turvanäytöllä’ elektronista näyttöä, jolla on kaikki seuraavat ominaisuudet: a) siinä on itsetarkkailutoiminto, joka kykenee välittämään vähintään jonkin seuraavista tiedoista etäpalvelimelle: — virtatila, — sisälämpötila ylikuormituksen estämiseksi asennetun lämpötilatunnistimen välittämänä, — videolähde, — audiolähde ja audiotila (ääni päällä / vaimennus päällä), — malli ja kiinteän ohjelmiston versio; b) siinä on käyttäjälle suunniteltu erityismuoto, joka helpottaa näytön asentamista ammattikäytössä oleviin koteloihin tai konsoleihin.

14) ’digitaalisella ilmoitusnäytöllä’ elektronista näyttöä, joka on suunniteltu ensisijaisesti useiden ihmisten katseltavaksi muissa kuin työpöytä- ja kotiympäristöissä. Siinä on oltava kaikki seuraavat ominaisuudet: a) siinä on yksilöllinen tunniste, joka mahdollistaa yksittäisen näyttöruudun käytön; b) siinä on toiminto, jolla estetään luvaton pääsy näyttöasetuksiin ja näytettävään kuvaan; c) siinä on verkkoyhteys, jossa on kiinteästi kytketty tai langaton liitäntä ja jolla ohjataan, seurataan tai vastaanotetaan näytöllä esitettävää tietoa, joka tulee etäpisteestä täsmälähetyksenä tai ryhmälähetyksenä muttei yleislähetyslähteistä; d) se on suunniteltu asennettavaksi riippumaan tai telineeseen taikka kiinnitettäväksi fyysiseen rakennelmaan usean henkilön katsottavaksi mutta sitä ei ole saatettu markkinoille yhdistettynä lattiatelineeseen; e) siihen ei ole integroitu viritintä yleislähetyssignaalien esittämistä varten.

15) ’integroidulla’, kun viitataan toiminnallisena komponenttina osana toista tuotetta olevaan näyttöön, elektronista näyttöä, jota ei voi käyttää erillään tuotteesta ja jonka toimintojen suorittaminen on tuotteesta riippuvaista; tähän sisältyy virransyöttö;

16) ’lääketieteellisellä näytöllä’ elektronista näyttöä, joka kuuluu jonkin seuraavista säädöksistä soveltamisalaan: a) neuvoston direktiivi 93/42/ETY ( 3 ) lääkinnällisistä laitteista; tai b) Euroopan parlamentin ja neuvoston asetus (EU) 2017/745 ( 4 ) lääkinnällisistä laitteista; tai c) neuvoston direktiivi 90/385/ETY ( 5 ) aktiivisia implantoitavia lääkinnällisiä laitteita koskevan jäsenvaltioiden lainsäädännön lähentämisestä; tai d) Euroopan parlamentin ja neuvoston direktiivi 98/79/EY ( 6 )in vitro -diagnostiikkaan tarkoitetuista lääkinnällisistä laitteista; tai e) Euroopan parlamentin ja neuvoston asetus (EU) 2017/746 ( 7 )in vitro -diagnostiikkaan tarkoitetuista lääkinnällisistä laitteista;

▼M1 —————

▼B

18) ’näyttöruudun pinta-alalla’ elektronisen näytön katsottavissa olevaa pinta-alaa, joka lasketaan (sekä suoran että kaarevan) paneelin pinnalla kertomalla katsottavissa olevan kuvan mahdollisimman suuri leveys sen mahdollisimman suurella korkeudella;

19) ’virtuaalilaseilla ja -kypärillä’ päässä pidettävää laitetta, joka tarjoaa katsojalle virtuaalitodellisuuden näyttämällä stereoskooppisia kuvia molemmille silmille ja seuraamalla pään liikkeitä;

20) ’myyntipisteellä’ paikkaa, jossa elektronisia näyttöjä on näytteillä tai tarjolla ostettaviksi, vuokrattaviksi tai osamaksulla hankittaviksi.

3 artikla

Tavarantoimittajien velvollisuudet

1. Tavarantoimittajien on varmistettava, että a) kukin elektroninen näyttö on varustettu painetussa muodossa olevalla merkillä, joka on ulkoasultaan ja tiedoiltaan liitteen III mukainen; ▼M1 b) liitteessä V esitettyyn tuoteselosteeseen sisältyvien parametrien arvot syötetään tuotetietokannan julkiseen osaan; ▼B c) tuoteseloste asetetaan jälleenmyyjän pyynnöstä saataville painetussa muodossa; d) liitteessä VI esitetty teknisten asiakirjojen sisältö syötetään tuotetietokantaan; e) tiettyä elektronisen näytön mallia koskevassa visuaalisessa mainonnassa, myös internetissä, ilmoitetaan energiatehokkuusluokka ja merkissä käytössä oleva energiatehokkuusluokkien asteikko liitteiden VII ja VIII mukaisesti; f) tiettyä elektronisen näytön mallia koskevassa ja sen erityisiä teknisiä ominaisuuksia kuvaavassa teknisessä myynninedistämismateriaalissa, myös internetissä, ilmoitetaan mallin energiatehokkuusluokka ja merkissä käytössä oleva energiatehokkuusluokkien asteikko liitteen VII mukaisesti; g) sähköinen merkki, joka on ulkoasultaan ja sisällöltään liitteen III mukainen, asetetaan jälleenmyyjien saataville jokaisesta elektronisen näytön mallista; h) liitteen V mukainen sähköinen tuoteseloste asetetaan jälleenmyyjien saataville jokaisesta elektronisen näytön mallista; i) a alakohdassa esitetyn vaatimuksen lisäksi merkki painetaan tai kiinnitetään tuotepakkaukseen.

2. Energiatehokkuusluokka perustuu energiatehokkuusindeksiin, joka lasketaan liitteen II mukaisesti.

4 artikla

Jälleenmyyjien velvollisuudet

Jälleenmyyjien on varmistettava, että

a) kaikissa myyntipisteessä, myös messuilla, olevissa elektronisissa näytöissä on 3 artiklan 1 kohdan a alakohdan mukaisesti tavarantoimittajan käyttöön antama merkki selvästi näkyvillä laitteen etuosassa tai ripustettuna siihen tai sijoitettuna siten, että se on selvästi nähtävissä ja yksiselitteisesti kyseisen mallin mukana; jos asiakkaille myyntiä varten näkyvissä olevaa elektronista näyttöä pidetään päällä-tilassa, painettu merkki voidaan korvata 3 artiklan 1 kohdan g alakohdan mukaisella sähköisellä merkillä, joka on näyttöruudulla näkyvissä;

b) jos elektronisen näytön malli on esillä myyntipisteessä ilman yhtään esillä olevaa tuotepakkauksesta otettua laitetta, tuotepakkaukseen painetun tai kiinnitetyn merkin on oltava näkyvissä;

c) etämyynnin ja telemarkkinoinnin tapauksessa merkki ja tuoteseloste annetaan käyttöön liitteiden VII ja VIII mukaisesti;

d) tiettyä elektronisen näytön mallia koskevassa visuaalisessa mainonnassa, myös internetissä, ilmoitetaan energiatehokkuusluokka ja merkissä käytössä oleva energiatehokkuusluokkien asteikko liitteen VII mukaisesti;

e) tiettyä elektronisen näytön mallia koskevassa ja sen erityisiä teknisiä ominaisuuksia kuvaavassa teknisessä myynninedistämismateriaalissa, myös internetissä, ilmoitetaan mallin energiatehokkuusluokka ja merkissä käytössä oleva energiatehokkuusluokkien asteikko liitteen VII mukaisesti.

5 artikla

Internetin isännöintialustojen palveluntarjoajan velvollisuudet

Jos direktiivin 2000/31/EY 14 artiklassa tarkoitettu palveluntarjoaja (”hosting”) sallii elektronisten näyttöjen myynnin internetsivustonsa kautta, palveluntarjoajan on huolehdittava siitä, että jälleenmyyjän antama sähköinen merkki ja sähköinen tuoteseloste näkyvät näyttömekanismilla liitteen VIII säännösten mukaisesti, ja ilmoitettava jälleenmyyjälle velvollisuudesta panna ne esille.

6 artikla

Mittausmenetelmät

Tämän asetuksen 3 ja 4 artiklan mukaisesti annettavat tiedot on hankittava luotettavilla, tarkoilla ja toistettavissa olevilla mittaus- ja laskentamenetelmillä, joissa otetaan huomioon liitteessä IV esitetyt yleisesti parhaana pidetyt mittaus- ja laskentamenetelmät.

7 artikla

Tarkastusmenettely markkinavalvontaa varten

Jäsenvaltioiden on noudatettava liitteessä IX kuvattua tarkastusmenettelyä suorittaessaan asetuksen (EU) 2017/1369 8 artiklan 3 kohdassa tarkoitettuja markkinavalvontatarkastuksia.

8 artikla

Uudelleentarkastelu

Komissio tarkastelee tätä asetusta uudelleen teknologian kehityksen valossa ja esittää uudelleentarkastelun tulokset ja tapauksen mukaan luonnoksen tarkistusehdotukseksi kuulemisfoorumille viimeistään 25 päivänä joulukuuta 2022.

Uudelleentarkastelussa on arvioitava erityisesti seuraavia seikkoja:

a) onko edelleen aiheellista, että vakiotason dynamiikka-aluetta (SDR) ja korkeaa dynamiikka-aluetta (HDR) varten on olemassa erilliset energianluokittelut;

b) liitteessä IX vahvistettujen sallittujen poikkeamien tarkistaminen;

c) olisiko soveltamisalaan sisällytettävä myös muita elektronisia näyttöjä;

d) onko suuriin ja pieniin tuotteisiin sovellettavien vaatimusten ankaruus asianmukaisessa tasapainossa;

e) voidaanko energiankulutusta varten kehittää asianmukaisia ilmoitusmenetelmiä;

f) mahdollisuus käsitellä kiertotalouden näkökohtia.

Lisäksi komissio tarkastelee uudelleen merkkiä sen uudelleenskaalaamiseksi, kun asetuksen (EU) 2017/1369 11 artiklan vaatimukset täyttyvät.

9 artikla

Kumoaminen

Kumotaan delegoitu asetus (EU) N:o 1062/2010 1 päivästä maaliskuuta 2021.

10 artikla

Siirtymätoimenpiteet

25 päivästä joulukuuta 2019 alkaen 28 päivään helmikuuta 2021 asti delegoidun asetuksen (EU) N:o 1062/2010 3 artiklan 1 kohdan b alakohdan mukaisesti vaadittu tuoteseloste voidaan asettaa saataville tuotetietokannassa sen sijaan, että se toimitetaan painetussa muodossa tuotteen mukana. Tällöin tavarantoimittajan on varmistettava, että tuoteseloste asetetaan jälleenmyyjän pyynnöstä saataville painetussa muodossa.

11 artikla

Voimaantulo ja soveltaminen

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä maaliskuuta 2021. Edellä olevaa 3 artiklan 1 kohdan a alakohtaa sovelletaan kuitenkin 1 päivästä marraskuuta 2020.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

Liitteissä käytettävät määritelmät

Näissä liitteissä tarkoitetaan:

1) ’energiatehokkuusindeksillä’ (EEI) elektronisen näytön suhteellista energiatehokkuutta osoittavaa indeksilukua liitteessä II olevan B jakson mukaisesti;

2) ’korkealla dynamiikka-alueella (HDR)’ menetelmää, jolla elektronisen näytön kuvan kontrastisuhdetta laajennetaan käyttämällä videomateriaalin luomisen aikana syntynyttä metadataa, jota näytön hallintapiirit tulkitsevat tuottaakseen kontrastisuhteen ja värintoiston, joka on ihmissilmän havaitsemana todenmukaisempi kuin muilla kuin HDR-yhteensopivilla näytöillä saavutettu kontrastisuhde ja värintoisto;

3) ’kontrastisuhteella’ kuvan huippukirkkauden tason ja mustan tason eroa;

4) ’luminanssilla’ tiettyyn suuntaan kulkevan valon voimakkuuden fotometristä suuretta pinta-alayksikköä kohti, ilmaistuna kandeloina neliömetriä kohti (cd/m2). Ilmaisua ”kirkkaus” käytetään usein ilmaisemaan subjektiivisesti elektronisen näytön luminanssia;

5) ’automaattisella kirkkaudensäädöllä’ itsestään toimivaa mekanismia, joka päällä ollessaan säätelee elektronisen näytön kirkkautta näytön edessä vallitsevan valaistustason mukaan;

6) ’oletusasetuksella’, kun viitataan erityiseen toimintoon tai asetukseen, erityisen asetuksen arvoa, joka laitetaan päälle tai asetetaan tehtaalla ja joka on päällä, kun asiakas käyttää tuotetta ensimmäisen kerran ja kun on suoritettu ”palauta tehdasasetukset” -toiminto, jos tuotteessa on sellainen;

7) ’pikselillä ’ tai ’kuva-alkiolla’ kuvan pienimmän alkion aluetta, joka voidaan erottaa sen viereisistä alkioista;

8) ’päällä-tilalla’ tai ’aktiivisella tilalla’ tilaa, jossa elektroninen näyttö on kytkettynä teholähteeseen, on aktivoitu ja toteuttaa yhtä tai useampaa näyttötoiminnoistaan;

9) ’pakotetulla valikolla’ erityistä valikkoa, joka tulee näkyviin, kun elektroninen näyttö käynnistetään ensimmäisen kerran tai tehdasasetuksiin palauttamisen jälkeen, ja joka tarjoaa tavarantoimittajan etukäteen määrittelemän joukon näytön asetuksia;

10) ’normaaliasetuksilla’ näytön asetusta, jota tavarantoimittaja suosittelee loppukäyttäjälle alkuasetusvalikosta, tai sitä tehdasasetusta, joka elektronisella näytöllä on tuotteen aiottua käyttötarkoitusta varten. Sen on toteutettava optimaalinen laatu loppukäyttäjälle aiotussa ympäristössä ja aiotussa käytössä. Poissa päältä -tilan, valmiustilan, verkkovalmiustilan ja päällä-tilan arvot mitataan normaaliasetuksissa;

11) ’kirkkaimmalla päällä-tilan asetuksella’ tavarantoimittajan esiasettamaa elektronisen näytön asetusta, joka toistaa hyväksyttävän kuvan korkeimmassa mitatussa luminanssissa;

12) ’myymälätilalla’ elektronisen näytön asetustilaa, joka on erityisesti tarkoitettu käytettäväksi elektronista näyttöä esiteltäessä, esimerkiksi voimakkaasti valaistuissa (vähittäismyynti)olosuhteissa, ja johon ei liity automaattista siirtymistä poissa päältä -tilaan silloin, kun käyttäjän toimintaa tai läsnäoloa ei ole havaittu;

13) ’läsnäolotunnistimella’ tai ’eletunnistimella’ tunnistinta, joka seuraa tuotteen ympärillä liikkeitä ja reagoi niihin siten, että liike voi aktivoida päällä-tilan. Sitä, ettei liikkeitä havaita ennalta määrätyn ajan kuluessa, voidaan käyttää valmiustilaan tai verkkovalmiustilaan siirtymiseksi;

14) ’poissa päältä -tilalla’ tilaa, jossa elektroninen näyttö on kytkettynä verkkovirtalähteeseen muttei suorita mitään toimintoa: myös seuraavia tiloja pidetään poissa päältä -tiloina: 1) tilat, joissa yksinomaan ilmaistaan laitteen olevan poissa päältä -tilassa; 2) tilat, joissa suoritetaan yksinomaan toiminnot Euroopan parlamentin ja neuvoston direktiivin 2014/30/EU ( 8 ) mukaisen sähkömagneettisen yhteensopivuuden varmistamiseksi;

15) ’valmiustilalla’ tilaa, jossa elektroninen näyttö on kytkettynä verkko- tai tasavirtalähteeseen, on riippuvainen kyseisen lähteen syöttämästä energiasta toimiakseen tarkoitetulla tavalla ja tarjoaa määräämättömän ajan ainoastaan seuraavat toiminnot: — uudelleenaktivointitoiminto tai uudelleenaktivointitoiminto ja pelkkä uudelleenaktivoitavuuden ilmaisin; ja/tai — tieto- tai tilanäyttö;

16) ’uudelleenaktivointitoiminnolla’ toimintoa, joka kaukokytkintä, kaukosäädinyksikköä, sisäistä tunnistinta, ajastinta tai verkkovalmiustilassa olevien verkkoon liitettyjen näyttöjen tapauksessa verkkoa käyttäen tarjoaa mahdollisuuden siirtyä valmiustilasta tai verkkovalmiustilasta muuhun tilaan kuin poissa päältä -tilaan ja tarjoaa lisätoimintoja;

17) ’näyttömekanismilla’ kaikenlaisia näyttöruutuja, mukaan lukien kosketusnäytöt, tai muu visuaalinen teknologia internetsisällön esittämiseksi käyttäjille;

18) ’kerrosteisella näyttötavalla’ visuaalista rajapintaa, jossa kuva- tai tietosarja saadaan näkyviin napsauttamalla hiiren painiketta, kohdistamalla hiiri asianomaisen kohdan päälle tai tekemällä kosketusnäytöllä kuva- tai tietosarjan päällä laajennusliike;

19) ’kosketusnäytöllä’ kosketukseen reagoivaa näyttöä, kuten taulutietokoneen, laattatietokoneen tai älypuhelimen näyttöä;

20) ’vaihtoehtoisella tekstillä’ grafiikalle vaihtoehtoista tekstiä, jota käytetään tietojen esittämiseen ei-graafisessa muodossa silloin, kun näyttölaite ei pysty toistamaan grafiikkaa, tai esteettömyyden apuna esim. syötteenä äänisynteesilaitteille;

21) ’ulkoisella teholähteellä’ komission asetuksessa (EU) 2019/1782 ( 9 ) määriteltyä laitetta;

22) ’standardoidulla ulkoisella teholähteellä’ ulkoista teholähdettä, joka on suunniteltu antamaan virtaa erilaisille laitteille ja joka on kansainvälisen standardisoimisjärjestön antaman standardin mukainen;

23) ’QR-koodilla’ (Quick Response) tuotemallin energiamerkissä olevaa kaksiulotteista viivakoodia, joka liitää mallin tietoihin, jotka siitä on rekisteröity tuotetietokannan julkiseen osaan;

24) ’verkolla’ viestintäinfrastruktuuria, jolle on määritelty yhteyksien topologia ja arkkitehtuuri, johon sisältyvät fyysiset komponentit, organisaatioperiaatteet, viestintämenettelyt ja esitysmuodot (yhteyskäytännöt);

25) ’verkkoliitännällä’ (tai ’verkkoportilla’) kiinteää tai langatonta fyysistä rajapintaa, joka tarjoaa verkkoon liitettävyyden ja jonka kautta elektroninen näyttö voidaan etäkäynnistää ja tietoja voidaan vastaanottaa tai lähettää. Rajapintaa, jolla syötetään video- ja audiosignaalin kaltaisia tietoja, jotka eivät ole peräisin verkkolähteestä eivätkä käytä verkko-osoitetta, ei pidetä verkkoliitäntänä;

26) ’verkon saatavuudella’ elektronisen näytön kykyä aktivoida toimintoja sen jälkeen, kun verkkoliitäntä on havainnut etäkäynnistyssignaalin;

27) ’verkkoon liitetyllä näytöllä’ elektronista näyttöä, joka voi liittyä verkkoon käyttämällä yhtä verkkoliitännöistään, jos se on päällä;

28) ’verkkovalmiustilalla’ tilaa, jossa elektroninen näyttö pystyy jatkamaan toimintoa saatuaan etäkäynnistyssignaalin verkkoliitännän kautta;

▼M1

29) ’ilmoitetuilla arvoilla’ arvoja, jotka tavarantoimittaja on antanut ilmoitetuista, lasketuista tai mitatuista teknisistä parametreista asetuksen (EU) 2017/1369 3 artiklan 3 kohdan ja tämän asetuksen 3 artiklan 1 kohdan d alakohdan ja liitteen VI mukaisesti jäsenvaltioiden viranomaisten suorittamaa vaatimustenmukaisuuden varmentamista varten;

30) ’takuulla’ vähittäismyyjän tai tavarantoimittajan kuluttajalle antamaa sitoumusta a) palauttaa maksettu hinta; tai b) korvata elektroniset näytöt tai korjata tai käsitellä niitä millä tahansa tavalla, jos ne eivät vastaa takuutodistuksessa tai asiaan liittyvässä mainonnassa esitettyjä eritelmiä.

▼B









LIITE II

A. Energiatehokkuusluokat

Elektronisen näytön energiatehokkuusluokka määräytyy sen merkintää koskevan energiatehokkuusindeksin (EEIlabel ) perusteella taulukossa 1 esitetyllä tavalla. Elektronisen näytön EEIlabel määritetään tässä liitteessä olevan B jakson mukaisesti.







Taulukko 1 Elektronisten näyttöjen energiatehokkuusluokat Energiatehokkuusluokka Energiatehokkuusindeksi (EEIlabel ) A EEIlabel < 0,30 B 0,30 ≤ EEIlabel < 0,40 C 0,40 ≤ EEIlabel < 0,50 D 0,50 ≤ EEIlabel < 0,60 E 0,60 ≤ EEIlabel < 0,75 F 0,75 ≤ EEIlabel < 0,90 G 0,90 ≤ EEIlabel

B. Energiatehokkuusindeksi (EEIlabel )

Elektronisen näytön energiatehokkuusindeksi (EEIlabel) lasketaan käyttäen seuraavaa yhtälöä,

▼B

jossa:

A edustaa katselupinta-alaa neliödesimetreinä;

Pmeasured on mitattu teho päällä-tilassa watteina normaaliasetuksissa ja taulukossa 2 esitetyllä tavalla määritettynä;

corrl on korjauskerroin määritettynä kuten taulukossa 3.







Taulukko 2 Pmeasured mittaus Dynamiikka-alueen taso Pmeasured Vakiotason dynamiikka-alue (SDR): PmeasuredSDR Tehontarve watteina (W) päällä-tilassa mitattuna esitettäessä vakioituja testisekvenssejä, jotka koostuvat dynaamista televisiolähetystä sisältävästä liikkuvasta kuvasta. Jos sovelletaan tämän liitteen C jakson mukaisia myönnytyksiä, ne olisi vähennettävä Pmeasured -arvosta. Korkea dynamiikka-alue (HDR) PmeasuredHDR Tehontarve watteina (W) päällä-tilassa mitattuna kuten PmeasuredSDR -arvoa varten, mutta HDR-toiminnallisuus metadatan aktivoimana vakioiduissa HDR-testisekvensseissä. Jos sovelletaan tämän liitteen C jakson mukaisia myönnytyksiä, ne olisi vähennettävä Pmeasured -arvosta.







Taulukko 3 corrl-arvo Elektronisen näytön tyyppi corrl-arvo Televisio 0,0 Monitori 0,0 Ilmoitusnäyttö 0,00062 *(lum-500)*A jossa ”lum” on elektronisen näytön kirkkaimman päällä-tilan valkoisen luminanssin huippuarvo (cd/m2) ja A on näyttöruudun pinta-ala (dm2)

▼M1

EEI:n laskemiseen on käytettävä päällä-tilan tehontarpeen (Pmeasured ) ja katselupinta-alan (A) ilmoitettuja arvoja, jotka luetellaan liitteessä VI olevassa taulukossa 5.

▼B

C. Energiatehokkuusindeksin (EEIlabel ) laskemisessa sovellettavat myönnytykset ja mukautukset

Elektronisten näyttöjen, joissa on automaattinen kirkkaudensäätö, Pmeasured -arvoon voidaan soveltaa 10 %:n vähennystä, jos ne täyttävät kaikki seuraavat vaatimukset:

a) automaattinen kirkkaudensäätö on päällä elektronisen näytön normaaliasetuksissa, ja se pysyy päällä kaikissa muissa loppukäyttäjän käytettävissä olevissa vakiotason dynamiikka-alueen asetuksissa;

b) Pmeasured -arvo mitataan normaaliasetuksissa siten, että automaattinen kirkkaudensäätö on poissa päältä tai, jos sitä ei voida kytkeä pois päältä, siten että ympäristön valaistustaso on 100 luksia automaattiseen kirkkaudensäätöön käytettävän anturin kohdalla mitattuna;

c) tapauksen mukaan Pmeasured -arvon, automaattinen kirkkaudensäätö poissa päältä mitattuna, on oltava yhtä suuri tai suurempi kuin teho päällä-tilassa mitattuna siten, että automaattinen kirkkaudensäätö on päällä ja ympäristön valaistustaso on 100 luksia automaattiseen kirkkaudensäätöön käytettävän anturin kohdalla mitattuna;

d) jos automaattinen kirkkaudensäätö on päällä, päällä-tilan tehon mitatun arvon on pienennyttävä vähintään 20 %, kun automaattiseen kirkkaudensäätöön käytettävän anturin kohdalla mitattua ympäristön valaistustasoa pienennetään 100 luksista 12 luksiin;

e) näyttöruudun luminanssin automaattinen kirkkaudensäätö täyttää kaikki seuraavat ominaispiirteet, kun automaattiseen kirkkaudensäätöön käytettävän anturin kohdalla mitattu ympäristön valaistustaso muuttuu: — 60 luksissa mitattu näyttöruudun luminanssi on 65–95 % 100 luksissa mitatusta näyttöruudun luminanssista; — 35 luksissa mitattu näyttöruudun luminanssi on 50–80 % 100 luksissa mitatusta näyttöruudun luminanssista; — 12 luksissa mitattu näyttöruudun luminanssi on 35–70 % 100 luksissa mitatusta näyttöruudun luminanssista.









LIITE III

Elektronisten näyttöjen merkki

1. MERKKI

Elektronisten näyttöjen merkissä on oltava seuraavat tiedot:

I QR-koodi;

II tavarantoimittajan nimi tai tavaramerkki;

III tavarantoimittajan mallitunniste;

IV energiatehokkuusluokkien asteikko A–G:

V liitteessä II olevan B jakson mukaisesti määritetty energiatehokkuusluokka, kun käytetään PmeasuredSDR -arvoa;

VI päällä-tilan energiankulutus kilowattitunteina 1 000 tuntia kohti, kun toistetaan SDR-sisältöä, lähimpään kokonaislukuun pyöristettynä;

VII liitteessä II olevan B jakson mukaisesti määritetty energiatehokkuusluokka, kun käytetään PmeasuredHDR -arvoa;

VIII päällä-tilan energiankulutus kilowattitunteina 1 000 tuntia kohti, kun toistetaan HDR-sisältöä, lähimpään kokonaislukuun pyöristettynä;

IX näkyvissä olevan näyttöruudun läpimitta senttimetreinä ja tuumina horisontaalinen ja vertikaalinen resoluutio pikseleinä;

X tämän asetuksen numero eli ”2019/2013”.

2. MERKIN RAKENNE

Selite:

a) Merkki on vähintään 96 mm leveä ja 192 mm korkea. Jos merkki painetaan suuremmassa koossa, sen on kuitenkin noudatettava edellä esitettyjä mittasuhteita. Elektronisissa näytöissä, joiden näkyvissä olevan pinta-alan halkaisija on alle 127 senttimetriä (50 tuumaa), merkkiä voidaan pienentää, mutta se ei kuitenkaan saa olla alle 60 % sen normaalista koosta; sen sisällön on kuitenkin oltava oikeassa suhteessa edellä esitettyihin vaatimuksiin, ja QR-koodin on edelleen oltava luettavissa yleisesti saatavilla olevalla QR-lukulaitteella, kuten älypuhelimeen integroidulla QR-lukulaitteella.

b) Merkin taustan on oltava 100 prosentin valkoinen.

c) Käytettävät kirjasintyypit ovat Verdana ja Calibri.

d) Merkin muodostavien osien mittasuhteissa ja eritelmissä on noudatettava merkin rakennetta.

e) Käytettävät värit ovat CMYK – syaani, magenta, keltainen ja musta – seuraavan esimerkin mukaisesti: 0,70,100,0: 0 % syaania, 70 % magentaa, 100 % keltaista, 0 % mustaa.

f) Merkin on täytettävä kaikki seuraavat vaatimukset (numerot viittaavat edellä olevaan kuvaan): EU:n tunnuksen värit ovat seuraavat: — tausta: 100,80,0,0; — tähdet: 0,0,100,0; energiatunnuksen väri on: 100,80,0,0; QR-koodin väri on 100 prosentin musta; tavarantoimittajan nimi on 100 prosentin musta ja sen kirjasintyyppi Verdana Bold, 9 pt; mallitunnisteen väri on 100 prosentin musta ja kirjasintyyppi Verdana Regular, 9 pt; A–G-asteikko on seuraavanlainen: — energiatehokkuusluokitusten kirjaimet ovat 100 prosentin valkoiset ja niiden kirjasintyyppi Calibri Bold, 19 pt; kirjaimet keskitetään akselille 4,5 mm päähän nuolten vasemmasta laidasta; — A–G-asteikossa nuolten värit ovat seuraavat: — A-luokka: 100,0,100,0; — B-luokka: 70,0,100,0; — C-luokka: 30,0,100,0; — D-luokka: 0,0,100,0; — E-luokka: 0,30,100,0; — F-luokka: 0,70,100,0; — G-luokka: 0,100,100,0; erottavien viivojen pistekoko on 0,5 pt ja väri on 100 prosentin musta; energiatehokkuusluokan kirjain on 100 prosentin valkoinen ja sen kirjasintyyppi Calibri Bold, 33 pt. Energiatehokkuusluokan sisältävän nuolen kärki on samalla korkeudella kuin A–G-asteikon vastaavan luokan nuolen kärki. Energiatehokkuusluokan kirjain on sijoitettava nuolen suorakulmaisen osan keskelle, ja nuoli on 100 prosentin musta; energiankulutuksen arvon (SDR) kirjasintyyppi on Verdana Bold, 28 pt; merkinnän ”kWh/1 000 h” kirjasintyyppi on Verdana Regular, 16 pt. Teksti on keskitetty ja väriltään 100 prosentin musta; HDR- ja näyttöruutukuvakkeet ovat väriltään 100 prosentin mustat merkkimallissa esitetyn mukaiset; tekstit (numerot ja yksiköt) ovat 100 prosentin mustat ja seuraavan mukaiset: — energiatehokkuusluokkien kirjaimet (A–G) on keskitetty HDR-kuvakkeen yläpuolelle; asianomaisen energiatehokkuusluokan kirjaimen kirjasintyyppi on Verdana Bold 16 pt ja muiden kirjainten kirjasintyyppi on Verdana Regular 10 pt; energiankulutuksen arvo (HDR) on keskitetty HDR-kuvakkeen alapuolelle; sen kirjasintyyppi on Verdana Bold 16 pt ja merkinnän ”kWh/1 000 h” kirjasintyyppi on Verdana Regular 10 pt; — näyttöruutukuvakkeen tekstien kirjasintyyppi on Verdana Regular 9 pt ja ne on aseteltu merkkimallin mukaisesti; ▼M1 Jos elektroninen näyttö ei tue HDR:ää, HDR-kuvaketta ja energiatehokkuusluokkien kirjaimia ei esitetä. Näyttöruutukuvake, jossa esitetään näyttöruudun koko ja resoluutio, on keskitettävä pystysuunnassa energiankulutusta osoittavan merkinnän alapuolelle. ▼B asetuksen numeron väri on 100 prosentin musta ja kirjasintyyppi Verdana Regular, 6 pt.









LIITE IV

Mittausmenetelmät ja laskelmat

Tässä asetuksessa säädettyjen vaatimusten noudattamiseksi ja niiden noudattamisen varmentamiseksi tarvittavissa mittauksissa ja laskelmissa on käytettävä yhdenmukaistettuja standardeja, joiden viitenumerot on julkaistu Euroopan unionin virallisessa lehdessä, tai muita luotettavia, tarkkoja ja toistettavissa olevia menetelmiä, joissa otetaan huomioon yleisesti parhaana pidetyt menetelmät. Niiden on oltava tässä liitteessä säädettyjen säännösten mukaisia.

▼M1

Sovellettavien standardien puuttuessa ja siihen asti, kun asiaa koskevien yhdenmukaistettujen standardien viitetiedot julkaistaan Euroopan unionin virallisessa lehdessä, on käytettävä elektronisten näyttöjen ekologista suunnittelua koskevista vaatimuksista annetun komission asetuksen (EU) 2019/2021 liitteessä III a vahvistettuja väliaikaisesti sovellettavia testausmenetelmiä tai muita luotettavia, tarkkoja ja toistettavissa olevia menetelmiä, joissa otetaan huomioon yleisesti parhaana pidetyt menetelmät.

▼B

Mittausten ja laskelmien on vastattava tässä liitteessä vahvistettuja teknisiä määritelmiä, edellytyksiä, yhtälöitä ja parametreja. Elektroniset näytöt, jotka voivat toimia sekä 2D- että 3D-tilassa, on testattava, kun ne toimivat 2D-tilassa.

Elektronista näyttöä, joka on jaettu kahteen tai useampaan fyysisesti erilliseen yksikköön mutta joka on saatettu markkinoille yhdessä pakkauksessa, on tämän liitteen vaatimusten mukaisuutta tarkastettaessa pidettävä yhtenä elektronisena näyttönä. Jos useita elektronisia näyttöjä, jotka voidaan saattaa markkinoille erikseen, yhdistetään yhdeksi järjestelmäksi, yksittäisiä elektronisia näyttöjä pidettävä yhtenä näyttönä.

1. PÄÄLLÄ-TILAN TEHONTARPEEN MITTAUKSET

Päällä-tilan tehontarpeen mittausten on täytettävä kaikki seuraavat yleiset vaatimukset:

a) elektroniset näytöt on mitattava normaaliasetuksissa;

b) mittaukset on tehtävä lämpötilassa 23 °C +/- 5 °C;

c) mittauksissa on käytettävä dynaamisen videosignaalin testisilmukoita, jotka edustavat elektronisille näytöille tyypillisen televisiolähetyksen sisältöä vakiotason dynamiikka-alueella (SDR). HDR-mittauksen osalta elektronisen näytön on automaattisesti ja asianmukaisesti reagoitava HDR-metadataan testisilmukassa. Mitattava arvo on 10 peräkkäisen minuutin aikana kulutettu keskimääräinen teho;

d) mittaukset on tehtävä sen jälkeen, kun elektroninen näyttö on ollut poissa päältä -tilassa, tai jos poissa päältä -tila ei ole käytettävissä, valmiustilassa vähintään yhden tunnin ja välittömästi tämän jälkeen vähintään yhden tunnin päällä-tilassa, ja ne on saatettava loppuun ennen kuin näyttö on ollut päällä-tilassa enintään kolme tuntia. Asianmukaista videosignaalia on näytettävä koko päällä-tilan keston ajan. Näitä aikoja voidaan lyhentää elektronisissa näytöissä, joiden tiedetään saavuttavan vakaan tilan enintään tunnin kuluttua, jos tämän seurauksena saatavien mittaustulosten voidaan osoittaa eroavan enintään 2 %:lla tuloksista, jotka muutoin saataisiin käyttämällä tässä kuvattuja aikoja;

e) jos automaattinen kirkkaudensäätötoiminto on käytettävissä, se on kytkettävä pois päältä mittauksia varten. Jos automaattista kirkkaudensäätötoimintoa ei voida kytkeä pois päältä, mittaukset on tehtävä siten, että ympäristön valaistustaso on 100 luksia automaattiseen kirkkaudensäätöön käytettävän anturin kohdalla mitattuna.

2. VALKOISEN LUMINANSSIN HUIPPUARVON MITTAAMINEN

Valkoisen luminanssin huippuarvon mittaaminen on tehtävä

a) luminanssimittarilla, joka havainnoi sitä osaa näyttöruudusta, joka näyttää täysin valkoista (100 %) osaa koko ruudun kokoisesta testikuvasta; testikuvan keskimääräinen kirkkaus (APL) ei saa ylittää pistettä, jossa mahdollisesti rajoitetaan tehoa tai tapahtuu muu epäsäännöllisyys;

b) siten, että luminanssimittarin havainnointipistettä elektronisella näytöllä ei häiritä siirryttäessä normaaliasetuksen ja päällä-tilan kirkkaimman asetuksen välillä.

▼M1

Vakiotason dynamiikka-aluetta, korkeaa dynamiikka-aluetta, näyttöruudun automaattisen kirkkaudensäädön luminanssia, valkoisen luminanssin huippuarvojen suhdetta ja muita luminanssiarvoja koskevat mittaukset on tehtävä komission asetuksen (EU) 2019/2021 liitteessä III olevassa taulukossa 3a esitetyllä tavalla.

▼B









LIITE V

Tuoteseloste

Tavarantoimittajan on 3 artiklan 1 kohdan b alakohdan mukaisesti syötettävä tuotetietokantaan tiedot sellaisina kuin ne on esitetty taulukossa 4.

Tuotteen käsikirjassa tai muussa tuotteen mukana toimitetussa aineistossa on ilmoitettava selvästi yhteys tuotetietokannassa olevaan malliin ihmisluettavana URL-osoitteena tai QR-koodina tai on ilmoitettava tuotteen rekisterinumero.







Taulukko 4 Tuoteselosteen tiedot, järjestys ja muoto ▼M1 ▼B Parametri Parametrin arvo ja tarkkuus Yksikkö Huomautuksia 1. Tavarantoimittajan nimi tai tavaramerkki (2) (3). TEKSTI Tavarantoimittajan osoite (2) (3) (4). Tiedot siten kuin ne on annettu tavarantoimittajan rekisteröitymisessä tuotetietokantaan. 2. Mallitunniste (2) TEKSTI 3. Energiatehokkuusluokka vakiotason dynamiikka-alueella (SDR) [A/B/C/D/E/F/G] 4. Tehontarve päällä-tilassa vakiotason dynamiikka-alueella (SDR) X,X W Pyöristettynä yhteen desimaaliin alle 100 watin tehoarvoilla ja pyöristettynä lähimpään kokonaislukuun vähintään 100 watin tehoarvoilla. 5. Energiatehokkuusluokka (HDR) [A/B/C/D/E/F/G] tai ei sovelleta Jos tuotetietokanta luo tämän solun lopullisen sisällön automaattisesti, tavarantoimittajan on jätettävä tämä tieto täyttämättä. Arvoksi asetetaan ”ei sovelleta”, jos HDR ei ole käytössä. 6. Tehontarve päällä-tilassa korkealla dynamiikka-alueella (HDR), jos käytössä X,X W Pyöristettynä yhteen desimaaliin alle 100 watin tehoarvoilla ja pyöristettynä lähimpään kokonaislukuun vähintään 100 watin tehoarvoilla (Arvoksi asetetaan 0 (nolla), jos ”ei sovelleta”). 7. Tehontarve poissa päältä -tilassa, tarvittaessa X,X W 8. Tehontarve valmiustilassa, tarvittaessa X,X W 9. Tehontarve verkkovalmiustilassa, tarvittaessa X,X W 10. Elektronisen näytön luokka [televisio/monitori/ ilmoitusnäyttö/muu] Valitaan yksi. 11. Kokosuhde X : Y Kokonaisluku Esim. 16:9 tai 21:9 12. Näyttöruudun resoluutio X × Y pikseliä Vaaka- ja pystytason pikselit 13. Näyttöruudun läpimitta X,X cm Pyöristettynä yhteen desimaaliin 14. Näyttöruudun läpimitta X tuumaa Valinnainen, tuumina pyöristettynä lähimpään kokonaislukuun 15. Näkyvissä oleva näyttöruudun pinta-ala X,X dm2 Pyöristettynä yhteen desimaaliin 16. Käytetty paneeliteknologia TEKSTI Esim. LCD / LED LCD / QLED LCD / OLED / micro-led / QDLED / SED / FED / EPD 17. Automaattinen kirkkaudensäätö käytettävissä [KYLLÄ/EI] On oltava aktivoitu oletusasetuksena (jos KYLLÄ). 18. Puheentunnistin käytettävissä [KYLLÄ/EI] 19. Läsnäolotunnistin käytettävissä [KYLLÄ/EI] On oltava aktivoitu oletusasetuksena (jos KYLLÄ). 20. Kuvan virkistystaajuus (oletusarvo) X Hz 21. Kiinteiden ohjelmistojen ja muiden ohjelmistojen päivitysten taattu vähimmäissaatavuus (viimeisen markkinoille saattamisen päivämäärän jälkeen) (2) (3) X vuotta Komission asetuksen (EU) 2019/2021 liitteessä II olevan E jakson 1 kohdan mukaisesti (1) 22. Varaosien taattu vähimmäissaatavuus (viimeisen markkinoille saattamisen päivämäärän jälkeen) (2) (3) X vuotta Komission asetuksen (EU) 2019/2021 liitteessä II olevan E jakson 1 kohdan mukaisesti 23. Tuotetuen taattu vähimmäissaatavuus (2) (3) X vuotta Komission asetuksen (EU) 2019/2021 liitteessä II olevan E jakson 1 kohdan mukaisesti Tavarantoimittajan tarjoaman takuun vähimmäiskesto (2) (3) X vuotta 24. Teholähteen tyyppi Sisäinen / ulkoinen / standardoitu ulkoinen Valitaan yksi. 25. Ulkoinen teholähde (standardoimaton ja sisältyy tuotepakkaukseen) i TEKSTI Kuvaus ii Syöttöjännite X V iii Lähtöjännite X,X V 26. Standardoitu ulkoinen teholähde (tai soveltuva teholähde, jos se ei sisälly tuotepakkaukseen) i Tuetun standardin nimi tai luettelo tuetuista standardeista TEKSTI ii Vaadittu lähtöjännite X,X V iii Vaadittu virran voimakkuus X,X A iv Vaadittu virran taajuus XX Hz ( 1 ) Komission asetus (EU) 2019/2021, annettu 1 päivänä lokakuuta 2019, elektronisten näyttöjen ekologista suunnittelua koskevista vaatimuksista Euroopan parlamentin ja neuvoston direktiivin 2009/125/EY nojalla sekä komission asetuksen (EY) N:o 1275/2008 muuttamisesta ja komission asetuksen (EY) N:o 642/2009 kumoamisesta (ks. tämän virallisen lehden s. 241). ( 2 ) Tätä ei pidetä merkityksellisenä asetuksen (EU) 2017/1369 2 artiklan 6 kohdan soveltamisen kannalta. ( 3 ) Tähän tehtyjä muutoksia ei pidetä merkityksellisinä asetuksen (EU) 2017/1369 4 artiklan 4 kohdan soveltamisen kannalta. ( 4 ) Tavarantoimittajan on jätettävä nämä tiedot täyttämättä kustakin mallista, jos tietokanta antaa ne automaattisesti. ▼B









LIITE VI

Tekninen dokumentaatio

Tämän asetuksen 3 artiklan 1 kohdan d alakohdassa tarkoitetun teknisen dokumentaation on katettava seuraavat seikat:

▼M1

1) mallin yleinen kuvaus, jonka avulla se voidaan tunnistaa yksiselitteisesti ja helposti;

2) viittaus sovellettuihin yhdenmukaistettuihin standardeihin tai muihin käytettyihin mittausstandardeihin;

3) erityiset varotoimenpiteet, jotka on otettava huomioon mallia koottaessa, asennettaessa, huollettaessa tai testattaessa;

4) taulukossa 5 esitettyjen teknisten parametrien arvot; näitä arvoja pidetään liitteen IX mukaista tarkastusmenettelyä varten ilmoitettuina arvoina;

5) tiedot ja tulokset liitteen IV mukaisesti tehdyistä laskelmista;



Taulukko 5 Mallin tekniset parametrit ja niiden ilmoitetut arvot Parametri Parametrin arvo ja tarkkuus Yksikkö Ilmoitettu arvo Yleistä 1 Tavarantoimittajan nimi tai tavaramerkki TEKSTI 2 Mallitunniste TEKSTI 3 Energiatehokkuusluokka vakiotason dynamiikka-alueella (SDR) [A/B/C/D/E/F/G] A–G 4 Tehontarve päällä-tilassa vakiotason dynamiikka-alueella (SDR) XXX,X W 5 Energiatehokkuusluokka korkealla dynamiikka-alueella (HDR), jos käytössä [A/B/C/D/E/F/G] tai ei sovelleta A–G 6 Tehontarve päällä-tilassa korkealla dynamiikka-alueella (HDR) XXX,X W 7 Tehontarve poissa päältä -tilassa X,X W 8 Tehontarve valmiustilassa X,X W 9 Tehontarve verkkovalmiustilassa X,X W 10 Elektronisen näytön luokka [televisio/monitori/ilmoitusnäyttö/muu] TEKSTI 11 Kokosuhde XX : XX 12 Näyttöruudun resoluutio (pikseliä) X × X 13 Näyttöruudun läpimitta XXX,X cm 14 Näyttöruudun läpimitta XX tuumaa 15 Näkyvissä oleva näyttöruudun pinta-ala XXX,X dm2 16 Käytetty paneeliteknologia TEKSTI 17 Automaattinen kirkkaudensäätö käytettävissä [KYLLÄ/EI] 18 Puheentunnistin käytettävissä [KYLLÄ/EI] 19 Läsnäolotunnistin käytettävissä [KYLLÄ/EI] 20 Kuvan virkistystaajuus (normaaliasetukset) XXX Hz 21 Kiinteiden ohjelmistojen ja muiden ohjelmistojen päivitysten taattu vähimmäissaatavuus (viimeisen markkinoille saattamisen päivämäärän jälkeen komission asetuksen (EU) 2019/2021 liitteessä II olevan E jakson 1 kohdan mukaisesti) XX vuotta 22 Varaosien taattu vähimmäissaatavuus (viimeisen markkinoille saattamisen päivämäärän jälkeen komission asetuksen (EU) 2019/2021 liitteessä II olevan E jakson 1 kohdan mukaisesti) XX vuotta 23 Tuotetuen taattu vähimmäissaatavuus (viimeisen markkinoille saattamisen päivämäärän jälkeen komission asetuksen (EU) 2019/2021 liitteessä II olevan E jakson 1 kohdan mukaisesti) XX vuotta Tavarantoimittajan tarjoaman takuun vähimmäiskesto XX vuotta Päällä-tila 24 Valkoisen luminanssin huippuarvo näytön kirkkaimmalla päällä-tilan asetuksella XXXX cd/m2 25 Valkoisen luminanssin huippuarvo näytön normaaliasetuksissa XXXX cd/m2 26 Valkoisen luminanssin huippuarvojen suhde (laskettuna seuraavasti: arvo ”Valkoisen luminanssin huippuarvo näytön normaaliasetuksissa” jaettuna arvolla ”Valkoisen luminanssin huippuarvo näytön kirkkaimmalla päällä-tilan asetuksella” kertaa 100) XX,X % Automaattinen energiansäästötila 27 Aika, jonka elektroninen näyttö on päällä-tilassa ennen kuin se siirtyy automaattisesti valmiustilaan tai poissa päältä -tilaan taikka muuhun tilaan, joka ei ylitä poissa päältä -tilaan tai valmiustilaan sovellettavia tehontarvevaatimuksia. XX:XX mm:ss 28 Televisiot: käyttäjän viimeksi suorittamasta toimenpiteestä kuluva aika, jonka jälkeen televisio siirtyy automaattisesti valmiustilaan tai poissa päältä -tilaan taikka muuhun tilaan, joka ei ylitä poissa päältä -tilaan tai valmiustilaan sovellettavia tehonkulutusvaatimuksia. XX:XX mm:ss 29 Televisiot, jotka on varustettu läsnäolotunnistimella: kun käyttäjän läsnäoloa ei ole havaittu, aika, jonka jälkeen televisio siirtyy automaattisesti valmiustilaan tai poissa päältä -tilaan taikka muuhun tilaan, joka ei ylitä poissa päältä -tilaan tai valmiustilaan sovellettavia tehontarvevaatimuksia. XX:XX mm:ss 30 Muut elektroniset näytöt kuin televisiot ja lähetystoimintastandardin näytöt: kun mitään syöttösignaalia ei ole havaittu, aika, jonka jälkeen elektroninen näyttö siirtyy automaattisesti valmiustilaan tai poissa päältä -tilaan taikka muuhun tilaan, joka ei ylitä poissa päältä -tilaan tai valmiustilaan sovellettavia tehonkulutusvaatimuksia. XX:XX mm:ss Automaattinen kirkkaudensäätö Jos kuuluu laitteen varustukseen ja on päällä oletusasetuksena 31 Automaattisen kirkkaudensäädön avulla saavutettava tehontarpeen väheneminen prosentteina, kun ympäristön valaistusvoimakkuus vähennetään 100 luksista 12 luksiin. XX,X % 32 Päällä-tilan tehon arvo ympäristön valaistustason ollessa 100 luksia automaattiseen kirkkaudensäätöön käytettävän anturin kohdalla XXX,X W 33 Päällä-tilan tehon arvo ympäristön valaistustason ollessa 12 luksia automaattiseen kirkkaudensäätöön käytettävän anturin kohdalla XXX,X W 34 Näyttöruudun luminanssi ympäristön valaistustason ollessa 100 luksia automaattiseen kirkkaudensäätöön käytettävän anturin kohdalla (1) XXX cd/m2 35 Näyttöruudun luminanssi ympäristön valaistustason ollessa 60 luksia automaattiseen kirkkaudensäätöön käytettävän anturin kohdalla (1) XXX cd/m2 36 Näyttöruudun luminanssi ympäristön valaistustason ollessa 35 luksia automaattiseen kirkkaudensäätöön käytettävän anturin kohdalla (1) XXX cd/m2 37 Näyttöruudun luminanssi ympäristön valaistustason ollessa 12 luksia automaattiseen kirkkaudensäätöön käytettävän anturin kohdalla (1) XXX cd/m2 Tehonlähde 38 Teholähteen tyyppi Sisäinen/ulkoinen 39 Standardin viite (jos merkityksellinen) TEKSTI 40 Syöttöjännite XXX,X V 41 Lähtöjännite XXX,X V 42 Ottovirta (suurin) XXX,X A 43 Antovirta (pienin) XXX,X A ( 1 ) Automaattisen kirkkaudensäädön luminanssiin liittyvien parametrien arvot ovat suuntaa-antavia, ja niiden tarkastuksessa käytetään sovellettavia automaattiseen kirkkaudensäätöön liittyviä vaatimuksia.

6) testausolosuhteet, jos niitä ei kuvata riittävästi 2 alakohdassa;

7) vastaavat mallit, jos sellaisia on, ja niiden mallitunnisteet. Nämä tiedot muodostavat myös teknisten asiakirjojen pakolliset erityiset osat, jotka tavarantoimittajan on syötettävä tietokantaan asetuksen (EU) 2017/1369 12 artiklan 5 kohdan mukaisesti.

▼B

►M1 ◄ 9) Muut vaadittavat tiedot: a) testaamiseen käytetyt audio- ja videotestisignaalien tuloliittimet; b) sähkötestauksessa käytettyjen laitteiden, laitekokoonpanon ja piirien tiedot ja niihin liittyvä dokumentaatio; c) mahdolliset muut testausta koskevat olosuhteet, joita ei ole kuvattu tai määritetty b alakohdassa; d) päällä-tila: i) tyypillistä televisiolähetyssisältöä edustavan dynaamisen videosignaalin ominaispiirteet; korkean dynamiikka-alueen (HDR) dynaamisen videosignaalin tapauksessa elektronisen näytön on automaattisesti siirryttävä HDR-tilaan kyseisen signaalin HDR-metadatan perusteella; ii) vaiheet, joiden jälkeen tehontarpeen tasossa saavutetaan vakaa tila; ja iii) kirkkaimman valkoisen luminanssin huippuarvon mittaamiseen käytettävät kuva-asetukset ja mittaamiseen käytettävän videosignaalin testikuva. e) valmiustila ja poissa päältä -tila: i) käytetty mittausmenetelmä; ii) kuvaus siitä, miten toimintotila valittiin tai ohjelmoitiin, mukaan lukien parannetut uudelleenaktivointitoiminnot; ja iii) vaiheet, joiden jälkeen elektroninen näyttö on tilassa, jossa se vaihtaa tilaansa automaattisesti. f) elektroniset näytöt, jotka on varustettu nimetyllä tietokonesignaaliliitännällä: i) vahvistus siitä, että elektroninen näyttö asettaa etusijalle komission asetuksen (EU) N:o 617/2013 ( 10 ) liitteessä II olevassa 6.2.3 kohdassa luetellut tietokonenäyttöjen tehonhallintaprotokollat. Kaikista protokollia koskevista poikkeamista on ilmoitettava; g) ainoastaan verkkoon liitetyt elektroniset näytöt: i) verkkoliitäntöjen lukumäärä ja tyyppi ja, lukuun ottamatta langattomia verkkoliitäntöjä, niiden sijainti elektronisessa näytössä; ii) onko elektroninen näyttö ominaisuuksiltaan HiNA-toiminnolla varustettu elektroninen näyttö; jos mitään tietoja ei anneta, elektronisen näytön ei katsota olevan HiNA-toiminnolla varustettu näyttö; ja iii) tieto siitä, onko verkkoon liitetty elektroninen näyttö varustettu toiminnolla, joka sallii tehonhallintatoiminnon ja/tai loppukäyttäjän siirtää verkkovalmiustilassa oleva elektroninen näyttö valmiustilaan, poissa päältä -tilaan tai muuhun tilaan, joka ei ylitä poissa päältä -tilaan ja/tai valmiustilaan sovellettavia tehontarvevaatimuksia, mukaan lukien tarvittaessa parannettua uudelleenaktivointitoimintoa koskeva tehontarvelisäys. h) kukin verkkoportin tyyppi: i) oletusaika (mm:ss), jonka jälkeen tehonhallintatoiminto siirtää näytön verkkovalmiustilaan; ja ii) elektronisen näytön uudelleenaktivointiin käytettävä käynnistin.

►M1 ◄ 10) jos tietyn elektronisen näytön teknisessä dokumentaatiossa on tietoja, jotka on saatu a) mallista, jolla on toimitettavien teknisten tietojen kannalta samat merkitykselliset tekniset ominaisuudet mutta eri valmistaja, tai b) laskemalla suunnittelun perusteella tai ekstrapoloimalla saman tai eri tavarantoimittajan toisesta mallista tai molemmilla tavoilla; tekniseen dokumentaatioon on sisällyttävä tapauksen mukaan yksityiskohtaiset tekniset tiedot tällaisesta laskelmasta ja laskelmien tarkkuuden todentamista koskevasta tavarantoimittajien suorittamasta arvioinnista sekä tarvittaessa eri tavarantoimittajien mallien yksilöinti-ilmoitus; ja

►M1 ◄ 11) jos tavarantoimittajan nimenkirjoittajan yhteystiedot eivät sisälly tietokantaan tallennettuihin teknisiin tietoihin, ne on pyynnöstä asetettava markkinavalvontaviranomaisten tai komission saataville, jotta ne voivat suorittaa tämän asetuksen mukaiset tehtävänsä.









LIITE VII

Visuaalisessa mainonnassa, teknisessä myynninedistämismateriaalissa ja etämyynnin sekä telemarkkinoinnin yhteydessä annettavat tiedot, lukuun ottamatta etämyyntiä internetissä

1. Tämän asetuksen 3 artiklan 1 kohdan e alakohdan ja 4 artiklan d kohdan vaatimusten noudattamisen varmistamiseksi visuaalisessa mainonnassa on ilmoitettava energiatehokkuusluokka ja merkissä käytössä oleva energiatehokkuusluokkien asteikko tässä liitteessä olevan 4 kohdan mukaisesti.

2. Tämän asetuksen 3 artiklan 1 kohdan f alakohdan ja 4 artiklan e kohdan vaatimusten noudattamisen varmistamiseksi teknisessä myynninedistämismateriaalissa on ilmoitettava energiatehokkuusluokka ja merkissä käytössä oleva energiatehokkuusluokkien asteikko tässä liitteessä olevan 4 kohdan mukaisesti.

3. Paperiasiakirjoihin pohjautuvan etämyynnin yhteydessä on ilmoitettava energiatehokkuusluokka ja merkissä käytössä oleva energiatehokkuusluokkien asteikko tämän liitteen 4 kohdassa esitetyllä tavalla.

4. Energiatehokkuusluokka ja energiatehokkuusluokkien asteikko on esitettävä kuvan 1 mukaisesti siten, että

a) nuolen muotoinen kuva sisältää energiatehokkuusluokan kirjaintunnuksen 100 prosentin valkoisella, kirjasintyypillä Calibri Bold ja kirjasinkoolla, joka on vähintään yhtä suuri kuin hinnassa käytetty, jos hinta esitetään;

b) nuolen väri vastaa energiatehokkuusluokan väriä;

c) nuolessa ilmoitetaan käytössä oleva energiatehokkuusluokkien asteikko 100 prosentin mustalla; sekä

d) merkki on kooltaan sellainen, että se on selkeästi nähtävissä ja luettavissa. Energiatehokkuusluokan kirjaintunnus on esitettävä nuolen suorakulmaisen osan keskellä siten, että nuolen ja energiatehokkuusluokan kirjaintunnuksen ympärillä on 0,5 pt reuna 100 prosentin mustalla;

Poiketen siitä, mitä edellä säädetään, jos visuaalisessa mainonnassa, teknisessä myynninedistämisessä tai paperiasiakirjoihin pohjautuvassa etämyynnissä käytetty materiaali on painettu yksivärisenä, nuoli voi olla yksivärinen kyseisessä visuaalisessa mainonnassa, teknisessä myynninedistämisessä tai paperiasiakirjoihin pohjautuvassa etämyynnissä käytetyssä materiaalissa.

Kuva 1

Vasemmalle/oikealle osoittava värillinen/yksivärinen nuoli, jossa ilmoitetaan myös energiatehokkuusluokkien asteikko

5. Telemarkkinointiin perustuvassa etämyynnissä on erityisesti ilmoitettava asiakkaalle tuotteen energiatehokkuusluokka ja merkissä käytössä oleva energiatehokkuusluokkien asteikko ja asiakkaan on voitava saada merkin tiedot ja tuoteseloste tuotetietokantasivuston kautta tai pyynnöstä painettu kopio.

6. Kaikissa 1–3 ja 5 kohdassa mainituissa tilanteissa asiakkaan on voitava saada pyynnöstä painettu kopio merkistä ja tuoteselosteesta.









LIITE VIII

Internetissä tapahtuvassa etämyynnissä annettavat tiedot

1. Tavarantoimittajien 3 artiklan 1 kohdan g alakohdan mukaisesti saataville asettaman asianmukaisen merkin on oltava näkyvillä näyttömekanismissa tuotteen hinnan läheisyydessä. Koon on oltava sellainen, että merkki on selkeästi nähtävissä ja luettavissa ja oikeassa suhteessa liitteessä III olevassa 2 kohdan a alakohdassa eriteltyyn kokoon nähden. Merkki voidaan esittää kerrosteisella näyttötavalla, jolloin merkkiin johtavan kuvan on oltava tämän liitteen 3 kohdassa säädettyjen eritelmien mukainen. Jos käytetään kerrosteista näyttötapaa, merkin on tultava esiin, kun kuvaa napsautetaan ensimmäistä kertaa hiirellä, hiiri viedään kuvan päälle ensimmäistä kertaa tai kun kosketusnäytöllä tehdään kuvan päällä laajennusliike.

2. Kun kyseessä on kerrosteinen näyttötapa, merkkiin johtavan kuvan on kuvassa 2 esitetyn mukaisesti

a) oltava nuolen muotoinen ja vastattava väriltään merkissä mainitun tuotteen energiatehokkuusluokkaa;

b) esitettävä nuolessa tuotteen energiatehokkuusluokka 100 prosentin valkoisella värillä, kirjasintyypillä Calibri Bold ja samalla kirjasinkoolla kuin tuotteen hinta;

c) ilmoitettava käytössä oleva energiatehokkuusluokkien asteikko 100 prosentin mustalla; sekä

d) oltava muodoltaan jompikumpi seuraavista ja sellaisessa koossa, että nuoli on selkeästi nähtävissä ja luettavissa. Energiatehokkuusluokan kirjaintunnus on esitettävä nuolen suorakulmaisen osan keskellä siten, että nuolen ja energiatehokkuusluokan kirjaintunnuksen ympärillä on näkyvä reuna 100 prosentin mustalla. Kuva 2

Vasemmalle/oikealle osoittava värillinen nuoli, jossa ilmoitetaan myös energiatehokkuusluokkien asteikko

3. Kerrosteisessa näyttötavassa merkin tiedot on esitettävä seuraavassa järjestyksessä:

a) tämän liitteen 2 kohdassa tarkoitetun kuvan on oltava näkyvillä näyttömekanismissa tuotteen hinnan läheisyydessä;

b) kuvasta on oltava linkki merkkiin liitteessä III esitetyn mukaisesti;

c) merkin on tultava näkyville, kun hiirtä napsautetaan kuvan päällä, hiiri viedään kuvan päälle tai kuvaa laajennetaan kosketusnäytöllä;

d) merkin on tultava näkyville ponnahdusikkunana, uutena välilehtenä, uutena sivuna tai upotettuna näkymänä;

e) merkkiä on voitava suurentaa kosketusnäytöllä koskettamalla tapahtuvaan suurentamiseen käytettävillä laitteen tavanomaisilla toiminnoilla;

f) merkki poistuu näkyvistä suljettaessa se asianomaisesta kohdasta tai muulla vakiomuotoisella sulkemisjärjestelmällä; ja

g) jos merkkiä ei pystytä näyttämään, piirrosmerkin vaihtoehtona esitettävässä tekstissä on mainittava tuotteen energiatehokkuusluokka samalla kirjasinkoolla kuin hinta.

4. Tavarantoimittajien 3 artiklan 1 kohdan h alakohdan mukaisesti saataville asettaman asianmukaisen tuoteselosteen on oltava näkyvillä näyttömekanismissa tuotteen hinnan läheisyydessä. Tuoteselosteen on oltava kooltaan sellainen, että seloste on selkeästi nähtävissä ja luettavissa. Tuoteseloste voidaan esittää kerrosteisella näyttötavalla tai viittaamalla tuotetietokantaan, jolloin tuoteselosteeseen johtavassa linkissä on mainittava selkeästi ja helposti luettavasti ”Tuoteseloste”. Jos käytetään kerrosteista näyttötapaa, tuoteselosteen on tultava esiin, kun linkkiä napsautetaan hiirellä ensimmäistä kertaa, hiiri viedään enimmäistä kertaa linkin päälle tai kosketusnäytöllä tehdään linkin päällä ensimmäistä kertaa laajennusliike.









LIITE IX

Tarkastusmenettely markkinavalvontaa varten

▼M1

Tässä liitteessä määritellyt tarkastuksissa sallitut poikkeamat koskevat ainoastaan jäsenvaltioiden viranomaisten suorittamia ilmoitettujen arvojen tarkastuksia, eikä tavarantoimittaja saa käyttää niitä sallittuna poikkeamana teknisessä dokumentaatiossa annettuja arvoja määrittäessään tai tulkitessaan näitä arvoja, jotta vaatimukset saataisiin täytettyä, tai ilmoittaakseen paremman suorituskyvyn jollain muulla tavoin. Merkissä tai tuoteselosteessa ilmoitetut arvot ja luokat eivät saa olla tavarantoimittajan kannalta suotuisampia kuin teknisessä dokumentaatiossa annetut arvot.

▼B

Jos malli on suunniteltu havaitsemaan, että sitä testataan (esimerkiksi tunnistamalla testausolosuhteet tai testisyklin), ja reagoimaan nimenomaan muuttamalla automaattisesti testin aikaista suorituskykyään tavoitteena saavuttaa suotuisampi taso minkä tahansa sellaisen parametrin osalta, josta säädetään tässä asetuksessa tai joka on ilmoitettu teknisessä dokumentaatiossa tai joka sisältyy toimitettuihin asiakirjoihin, mallin ja kaikkien vastaavien mallien katsotaan olevan vaatimusten vastainen.

►M1 Osana sen tarkastamista ◄ , onko tuotemalli tässä asetuksessa säädettyjen vaatimusten mukainen, jäsenvaltioiden viranomaisten on noudatettava seuraavaa menettelyä:

1) Jäsenvaltion viranomaisten on tarkastettava yksi mallia edustava laite.

2) Mallin katsotaan olevan sovellettavien vaatimusten mukainen, jos a) teknisessä dokumentaatiossa asetuksen (EU) 2017/1369 3 artiklan 3 kohdan mukaisesti annetut arvot (ilmoitetut arvot) ja tapauksen mukaan kyseisten arvojen laskemiseen käytetyt arvot eivät ole tavarantoimittajan kannalta suotuisampia kuin testausselosteissa annetut vastaavat arvot; b) merkissä ja tuoteselosteessa julkaistut arvot eivät ole tavarantoimittajan kannalta suotuisampia kuin ilmoitetut arvot eikä ilmoitettu energiatehokkuusluokka ole tavarantoimittajan kannalta suotuisampi kuin ilmoitettujen arvojen perusteella määritetty luokka; ja c) kun jäsenvaltion viranomaiset testaavat mallia edustavaa laitetta, määritetyt arvot (testauksessa mitatut asiaankuuluvien parametrien arvot ja näiden mittausten perusteella lasketut arvot) ovat taulukossa 6 annettujen vastaavien tarkastuksissa sallittujen poikkeamien rajoissa.

3) Jos 2 kohdan a tai b alakohdassa tarkoitettuja tuloksia ei saavuteta, on katsottava, ettei kyseinen malli eikä mikään vastaava malli ole tämän asetuksen mukainen.

4) Jos 2 kohdan c alakohdassa tarkoitettua tulosta ei saavuteta, jäsenvaltion viranomaisten on testattava vielä kolme satunnaisesti valittua saman mallin laitetta. Valitut kolme laitetta voivat vaihtoehtoisesti olla yhtä tai useampaa vastaavaa eri mallia.

5) Mallin katsotaan olevan sovellettavien vaatimusten mukainen, jos näille kolmelle laitteelle määritettyjen arvojen aritmeettinen keskiarvo on taulukossa 6 annettujen vastaavien sallittujen poikkeamien rajoissa.

6) Jos 5 kohdassa tarkoitettua tulosta ei saavuteta, on katsottava, ettei kyseinen malli eikä mikään vastaavista malleista ole tämän asetuksen mukainen.

▼M1

7) Jäsenvaltion viranomaisten on toimitettava kaikki asiaa koskevat tiedot muiden jäsenvaltioiden viranomaisille ja komissiolle viipymättä sen jälkeen, kun mallin vaatimustenvastaisuutta koskeva päätös on tehty tämän liitteen 3 tai 6 alakohdan tai toisen kohdan mukaisesti.

▼B

Jäsenvaltioiden viranomaisten on käytettävä liitteessä IV vahvistettuja mittaus- ja laskentamenetelmiä.

Jäsenvaltion viranomaisten on sovellettava ainoastaan taulukossa 6 esitettyjä tarkastuksissa sallittuja poikkeamia ja noudatettava yksinomaan 1–7 kohdassa kuvattua menettelyä tässä liitteessä tarkoitettujen vaatimusten osalta. Muita poikkeamia, kuten yhdenmukaistetuissa standardeissa tai muissa mittausmenetelmissä sallittuja poikkeamia, ei saa soveltaa.

▼M1







Taulukko 6 Tarkastuksissa sallitut poikkeamat Parametri Tarkastuksissa sallitut poikkeamat Päällä-tilan tehontarve (Pmeasured , watteina) Määritetty arvo (*2) saa olla enintään 7 % suurempi kuin ilmoitettu arvo. Watteina ilmoitettu poissa päältä -tilan, valmiustilan ja verkkovalmiustilan tehontarve tapauksen mukaan. Määritetty arvo (*2) saa olla enintään 0,10 wattia suurempi kuin ilmoitettu arvo, jos ilmoitettu arvo on enintään 1,00 wattia, tai enintään 10 % suurempi kuin ilmoitettu arvo, jos ilmoitettu arvo on yli 1,00 wattia. Näkyvissä oleva näyttöruudun pinta-ala Määritetty arvo (*1) saa olla enintään 1 % tai 0,1 dm2 pienempi kuin ilmoitettu arvo, sen mukaan, kumpi on pienempi. Näkyvissä olevan näyttöruudun läpimitta senttimetreinä Määritetty arvo (*1) saa olla enintään 1 cm suurempi tai pienempi kuin ilmoitettu arvo. Näyttöruudun resoluutio vaaka- ja pystytason pikselimääränä. Määritetty arvo (*1) ei saa poiketa ilmoitetusta arvosta. Valkoisen luminanssin huippuarvo Määritetty arvo (*2) saa olla enintään 8 % pienempi kuin ilmoitettu arvo. Aika, jonka elektroninen näyttö on päällä-tilassa ennen kuin se siirtyy automaattisesti valmiustilaan tai poissa päältä -tilaan taikka muuhun tilaan, joka ei ylitä poissa päältä -tilaan tai valmiustilaan sovellettavia tehontarvevaatimuksia Määritetty arvo (*1) saa olla enintään 5 sekuntia pidempi kuin ilmoitettu arvo. Televisiot: käyttäjän viimeksi suorittamasta toimenpiteestä kuluva aika, jonka jälkeen televisio siirtyy automaattisesti valmiustilaan tai poissa päältä -tilaan taikka muuhun tilaan, joka ei ylitä poissa päältä -tilaan tai valmiustilaan sovellettavia tehonkulutusvaatimuksia Määritetty arvo (*1) saa olla enintään 5 sekuntia pidempi kuin ilmoitettu arvo. Televisiot, jotka on varustettu läsnäolotunnistimella: kun käyttäjän läsnäoloa ei ole havaittu, aika, jonka jälkeen televisio siirtyy automaattisesti valmiustilaan tai poissa päältä -tilaan taikka muuhun tilaan, joka ei ylitä poissa päältä -tilaan tai valmiustilaan sovellettavia tehontarvevaatimuksia Määritetty arvo (*1) saa olla enintään 5 sekuntia pidempi kuin ilmoitettu arvo. Muut elektroniset näytöt kuin televisiot ja lähetystoimintastandardin näytöt: kun mitään syöttösignaalia ei ole havaittu, aika, jonka jälkeen elektroninen näyttö siirtyy automaattisesti valmiustilaan tai poissa päältä -tilaan taikka muuhun tilaan, joka ei ylitä poissa päältä -tilaan tai valmiustilaan sovellettavia tehonkulutusvaatimuksia Määritetty arvo (*1) saa olla enintään 5 sekuntia pidempi kuin ilmoitettu arvo. ( *1 ) Jos yhden laitteen määritetty arvo ei ole vaatimusten mukainen, on katsottava, ettei kyseinen malli eikä mikään vastaava malli ole tämän asetuksen mukainen. ( *2 ) Jos 4 kohdassa kuvatulla tavalla testataan kolme satunnaisesti valittua laitetta, määritetyllä arvolla tarkoitetaan näille kolmelle muulle yksikölle määritettyjen arvojen aritmeettista keskiarvoa.